作者:齊己
標題:夏雨
內容:霮zw蔽穹蒼，冥濛自一方。當時消酷毒，隨處有清涼。著物聲雖暴，滋農潤即長。乍紅縈急電，微白露殘陽。應禱尤難得，經旬甚不妨。吟聽喧竹樹，立見漲池塘。眾類聲休出，群峰色盡藏。頹沱來洞壑，汗漫入瀟湘。下葉黎甿望，高袪旱暵光。幽齋飄臥簟，極浦灑歸檣。蘚在階從濕，花衰苑任傷。閑思濟時力，歌詠發哀腸。